Ajutan Jeneral

Ajutan Jeneral atau adjutant general ialah seorang ketua pegawai bahagian pentadbiran tentera.

Perancis
Di Perancis moden, adjudant-général ialah pegawai kanan staf, secara lazimnya sebagai pembantu kepada seorang pegawai Jeneral . Ia merupakan posisi khas bagi Leftenan Kolonel dan Kolonel dalam perkhidmatan staf. Bermula tahun 1795, hanya Kolonel yang boleh dilantik ke posisi ini. Ia telah ditambah dengan pangkat adjudant-commandant pada tahun 1800. Pada 1803 posisi ini telah dimansuhkan dan adjudants-généraux dikembalikan ke pangkat kolonel.

Empayar Rusia
Di Empayar Rusia, Jeneral-Ajutan () merupakan seorang pembantu yang mengiringi Tsar, Fil Marsyal atau Jeneral.

India
Di India Ajutan Jeneral ialah pegawai tadbir kanan bagi Tentera Darat India dan melapor kepada Ketua Turus Tentera Darat.

Pakistan
Di Pakistan, Ajutan Jeneral dan Ketua Hakim Peguam ialah pegawai kanan tadbir dan perundangan tentera darat.

United Kingdom
Di United Kingdom, Ajutan Jeneral Pasukan Bersenjata lazimnya dirujuk sebagai Ajutan Jeneral (AG), merupakan salah seorang pegawai paling kanan dalam Tentera Darat British. Beliau bertanggungjawab bagi membangunkan polisi anggota Tentera Darat dan penyokongan warganya

Amerika Syarikat

Di Amerika Syarikat, terdapat tiga definisi bagi istilah ini:
 Ketua pegawai tadbir dalam Tentera Darat Amerika Syarikat, yang merupakan orang bawahan Ketua Turus Tentera Darat, dan dikenali sebagai  Asisten Ketua Staf, G-1, atau AKS, G-1. Pegawai ini adalah ketua Kor Ajutan Jeneral, dan bertanggungjawab bagi prosedur yang melibatkan perolehan anggota, pentadbiran serta  pemeliharaan rekod-rekod semua anggota tentera.  Lihat Senarai Ajutan Jeneral Tentera Darat A.S.. Semenjak 11 Disember 2011, jawatan tersebut disandang oleh Brigedier Jeneral Jason T. Evans.
 Ketua pegawai tadbir sesebuah formasi besar tentera, seperti Divisyen, Kor, atau Tentera Darat. Pegawai ini biasanya berada dibawah Ketua Staf formasi, dan dikenali sebagai G-1.
 Pegawai kanan tentera negeri, komanwel atau pasukan tentera negeri, termasuk Pengawal Kebangsaan (Pengawal Kebangsaan Tentera Darat dan Pengawal Kebangsaan Udara), Militia laut, dan mana-mana pasukan pertahanan negeri. Pegawai ini kenali sebagai "AG" atau "TAG" dan melapor kepada Ketua Eksekutif Negeri (Gabenor) bilamana Pengawal Kebangsaan tidak berada pada status "kuasa persekutuan" dibawah Perkara 10 USC.

Lihat juga
Ajutan
Ajutan Jeneral Negeri California
Inspektor Jeneral
Adikung

Pautan luar

"History of the US Army Adjutant General's Corps, 1775 - 1891" in The Army of the United States Historical Sketches of the Staff and Line with Portraits of General-In-Chief (1896) (Reproduced by the United States Army Center of Military History)
A current listing of The Adjutants General  for each state, territory, and the District of Columbia within the United States.

Pangkat tentera
Kakitangan tentera
Organisasi tentera
Ketenteraan